

Indholdsplan

Løgumkloster Efterskole

2025/2026



Indhold

[Værdigrundlag og nærmere formål 4](#_Toc195700799)

[Elever 4](#_Toc195700800)

[Kursusoversigt 4](#_Toc195700801)

[Undervisning og planlagte aktiviteter 4](#_Toc195700802)

[Obligatorisk undervisning i 8. – 9. klasse 5](#_Toc195700803)

[Obligatorisk undervisning på 10. årgang 5](#_Toc195700804)

[Grundfag 5](#_Toc195700805)

[Profilfag 6](#_Toc195700806)

[Kristendom 6](#_Toc195700807)

[Læsehold 7](#_Toc195700808)

[Inklusion og specialundervisning 7](#_Toc195700809)

[Linjer 7](#_Toc195700810)

[Adventure 7](#_Toc195700811)

[Craft 8](#_Toc195700812)

[Fodbold 8](#_Toc195700813)

[Musik 8](#_Toc195700814)

[Valgfag 8](#_Toc195700815)

[Animation 8](#_Toc195700816)

[Badminton 9](#_Toc195700817)

[Band 9](#_Toc195700818)

[E-sport 9](#_Toc195700819)

[E-sport Ekstra 9](#_Toc195700820)

[Fodbold – piger 10](#_Toc195700821)

[Fodbold – teknisk træning 10](#_Toc195700822)

[Gymnasiematematik 10](#_Toc195700823)

[Kor 11](#_Toc195700824)

[Kørekort til bil 11](#_Toc195700825)

[Lovsang 11](#_Toc195700826)

[Lyd og sceneteknik 11](#_Toc195700827)

[Løbehold 12](#_Toc195700828)

[Madkundskab / madlavning 12](#_Toc195700829)

[MTB 12](#_Toc195700830)

[Robot & 3D 12](#_Toc195700831)

[Soloinstrument og sang 13](#_Toc195700832)

[Sport og Fitness 13](#_Toc195700833)

[Volleyball 13](#_Toc195700834)

[Værkstedsfag 14](#_Toc195700835)

[Temaundervisning 14](#_Toc195700836)

[Fællestimer 14](#_Toc195700837)

[Tematimer 14](#_Toc195700838)

[Familiegruppesamling 14](#_Toc195700839)

[Seksualundervisning 14](#_Toc195700840)

[Lektiecafé 15](#_Toc195700841)

[Sportsstævner 15](#_Toc195700842)

[Uddannelses- og erhvervsvejledning 15](#_Toc195700843)

[Erhvervspraktik 15](#_Toc195700844)

[Brobygning 15](#_Toc195700845)

[Pædagogisk tilrettelagte aktiviteter 15](#_Toc195700846)

[Studieture 16](#_Toc195700847)

[Stortur 16](#_Toc195700848)

[Missionstur 16](#_Toc195700849)

[Skitur 16](#_Toc195700850)

[Kulturrejse 16](#_Toc195700851)

[Afslutningstur 16](#_Toc195700852)

[Eksamen / Afgangsprøver 17](#_Toc195700853)

[Weekender 17](#_Toc195700854)

[Forlængede weekender og ferier 17](#_Toc195700855)

[Den pædagogiske virksomhed i forbindelse med kostskoleformen 18](#_Toc195700856)

[Læringsmiljø 18](#_Toc195700857)

[Bilag 1 – Vedtægter 19](#_Toc195700858)

[Bilag 2 – Formål og værdigrundlag 24](#_Toc195700859)

[Bilag 3 – Ugeskema 25](#_Toc195700860)

[Bilag 4 – Årskalender 26](#_Toc195700861)

# Værdigrundlag og nærmere formål

Løgumkloster Efterskole er en kristen efterskole. Vores forståelse af kristendommen er indeholdt i bibelen og de evangelisk-lutherske bekendelsesskrifter.

Vi tror på at mennesket er skabt af Gud, enestående med selvstændig værdi, og udvikles i relationen til Gud, sig selv, næsten og naturen.

Alle unge har brug for livsoplysning og mulighed for at stille eksistentielle spørgsmål. Vi mener, at bibelen giver gode og brugbare svar til vejledning i mange af livets store spørgsmål. Derudover ønsker vi at bidrage til den folkelige dannelse ved at undervise og orientere om det samfund, de unge lever i.

Som en del af den demokratiske dannelse inddrages elever i forskellige processer i dagligdagen og i planlægning af nye aktiviteter. Undervisningen tilrettelægges, så eleverne bliver involveret, og de opfordres til at udveksle og udtrykke egne meninger og holdninger.

Hvert år vælges et elevråd, der i dialog med pædagogisk råd og skolens ledelse får mulighed for at gennemføre selvstændige aktiviteter og aktiviteter i fællesskab med skolens medarbejdere.

På Løgumkloster Efterskole vil vi gennem skolens undervisning og øvrige pædagogiske aktiviteter sikre, at vi lever op til hovedsigtet i formålsparagraffen for efterskoler.

# Elever

Der er adgang for alle elever på Løgumkloster Efterskole, og der er plads til 80 elever. Ved tilmelding placeres man på venteliste, hvis skolen, de kønsopdelte værelsesafdelinger eller den givne klasse er fyldt. Udover skolens almene tilbud, er der særlige tilbud til integrationselever og læsehold for ordblinde. Til disse linjer er der et begrænset antal pladser.

# Kursusoversigt

Skoleåret strækker sig over en kursusperiode på 42 uger med start søndag d. 10. august 2025 og afslutning fredag d. 26. juni 2026.

Skoleåret har følgende afbrydelser:

* Efterårsferie fra den 12. oktober 2025 til den 18. oktober 2025
* Juleferie fra den 21. december 2025 til den 3. januar 2026
* Vinterferie fra den 8. februar 2026 til den 13. februar 2026

# Undervisning og planlagte aktiviteter

På Løgumkloster Efterskole tilbydes undervisning i 8., 9. klasse, samt 10. årgang.

Foruden den obligatoriske undervisning tilbyder skolen en lang række linje- og valgfag, som går på tværs af årgange.

## Obligatorisk undervisning i 8. – 9. klasse

Den obligatoriske undervisning på 8. – 9. klasse står mål med Folkeskolens undervisning, og der undervises i henhold til Fælles Mål med mindre andet fremgår. Eleverne går op til afgangsprøverne (FP9) samt madkundskab i 8. klasse.

Skolens lærere er under løbende opkvalificering og holder sig ajour med gældende bestemmelser for fagene gennem relevante kurser.

* Dansk: 6 lektioner pr. uge
* Matematik: 4 lektioner pr uge.
* Engelsk: 3 lektioner pr. uge
* Tysk: 3 lektioner pr. uge
* Naturfag (Fysik/Kemi, Biologi og Geografi): 4 lektioner pr. uge.
* Kulturfag (Samfundsfag og historie): 2 lektioner pr. uge.
* Kristendom: 2 lektioner pr. uge.
* Idræt: 2 lektioner pr. uge.
* Madkundskab (8. klasse): 2 lektioner pr uge.

## Obligatorisk undervisning på 10. årgang

Den obligatoriske undervisning på 10. årgang er designet ud fra Efterskoleforeningens udviklingsprojekt ”Projekt Ny 10. Klasse”, som Løgumkloster Efterskole er en del af.

Hovedprincippet handler om at skabe en ligeværdighed mellem boglighed, praksisfaglighed og medborgerskab.

### Grundfag

Grundfagene er kernen i skemaet. Her arbejdes i en vekselvirkning mellem teoretisk og projektorienteret undervisning, sådan at hvert fag tilsammen både ruster eleverne bogligt, praksisfagligt og medborgerskabsmæssigt.

#### Science

* 6 lektioner pr uge
* Indhold og temaer:

#### Humanisme

* 6 lektioner pr uge
* Indhold og temaer:

#### Kommunikation

* 6 lektioner pr uge
* Indhold og temaer:

### Profilfag

Profilfagene er elevens mulighed for at målrette sit skema i en bestemt retning. Skoleåret inddeles i 3 perioder, hvor der for hver periode udbydes et fag indenfor hver af de tre profiler. Det er obligatorisk at deltage i et profilfag, men eleven vælger således selv hvilket af de tre fag, de ønsker.

Profilfagene har et omfang på 4 lektioner pr uge.

#### Boglige profilfag

De boglige profilfag sigter mod en gymnasieuddannelse:

* Gymnasiematematik
* Gymnasieengelsk
* Tysk

#### Praksisfaglige profilfag

De praksisfaglige profilfag sigter mod en erhvervsuddannelse

* Erhverv & Teknologi – Byg 1
* Erhverv & Teknologi – Byg 2
* Erhverv & Teknologi – Robot og 3D

#### Medborgerskabs profilfag

Medborgerskabs profilfagene sigter mod deltagelse i lokalsamfundet, foreningsliv og frivillighed

* Diakoni og frivllighed
* Ledertræning
* Elsk Løgumkloster

### Kristendom

Som en naturlig del af skolens kristne værdigrundlag og profil, skal alle elever deltage i kristendomsundervisning. På 10. årgang vælger eleverne mellem to forskellige tilbud.

#### Fokus Kristendom

Faget er målrettet elever, der ønsker at forberede sig på en opgave i et frivilligt kristent arbejde og at fordybe sig i Bibelens budskab.

Faget har et omfang på 4 lektioner pr uge.

Undervisningen er modulopdelt. Nogle af de emner, der arbejdes med, er:

* Evangelisation. Hvordan møder jeg mine kammerater med evangeliet?
* Mission. Hvordan bringe evangeliet videre i globalt perspektiv?
* Troslære. Hvad er det, jeg tror på?
* Trosforsvar / Apologetik. Hvad skal jeg svare, når der spørges?
* Bibel og Bøn. Det kristne livs åndedræt.
* Etik. Hvad tænker bibelen om fx aktiv dødshjælp eller abort?
* Nådegaver og Diakoni. Det kristne fællesskab og tjenesten.

Eleverne på dette fag er med til at planlægge og stå for møder for børn, unge og voksne. Elever på denne linje har mulighed for at komme med på en missionstur, der i dette skoleår går til Tanzania.

#### Kristendom & Kultur

Kristendomsundervisningen tager udgangspunkt i Fælles Mål for faget kristendomskundskab. Men derudover tages aktuelle samfundsfaglige emner op og foldes ud gennem dialog.

## Læsehold

Læseholdet er tilegnet elever med én eller flere udfordringer i forhold til læsning og skrivning. Vi har flest ordblinde elever, men der er også plads til elever med specifikke vanskeligheder inden for forståelse og hastighed. Eleverne er alle en del af en almindelig klasse, hvor de deltager i alle andre timer end dansk. I dansktimerne, 6 t/uge, får de undervisning på et mindre hold med særlig fokus på læsning og skrivning. Eleverne bliver ved skoleårets begyndelse testet for at udrede den enkelte elevs styrker og svagheder, og de faglige fremskridt og arbejdsindsatsen vil løbende blive evalueret. I undervisningen bliver der arbejdet meget med IT-værktøjer, og skolen abonnerer på CD-Ord og IntoWords. Det er muligt for elever på læseholdet at gå til folkeskolens prøver i dansk.

## Inklusion og specialundervisning

En skolehverdag med rummelighed og inklusion ligger i umiddelbar forlængelse af skolens værdigrundlag, hvor den enkelte har særlig værdi og skal støttes og fremmes i social og faglig udvikling i trygge rammer.

Skolen arbejder med specialundervisningen med henblik på elevens inklusion i den almindelige undervisning og videre i ungdomsuddannelser.

Løgumkloster Efterskole har hvert år nogle elever, som har brug for et særligt skoletilbud, og hvor den almindelige undervisningsdifferentiering ikke er tilstrækkelig. Vi tilbyder almindelig specialundervisning samt vidtgående specialundervisning efter anbefaling fra PPR og bevilling fra Kvalitets- og Tilsynsstyrelsen, SPS. Det kan være til elever med fysisk handicap, læse- og skrivevanskeligheder eller udviklingsforstyrrelser som ADHD eller ASF.

Specialundervisningen kan udmøntes i form af støttelærer-funktion i de boglige fag, undervisning på særlige hold, supplerende undervisning på mindre hold, individuel undervisning og anden specialpædagogisk bistand med personlig vejledning.

Elever med skrive- og læsevanskeligheder, hvor der er mistanke om ordblindhed, tester vi, efter aftale med forældre, med undervisningsministeriets ordblindetest. Skolen er behjælpelig med at søge om IT-rygsæk, hvor det er relevant.

## Linjer

Vi har fem forskellige linjer, der fungerer som helårlige valgfag, samt en særlig integrationslinje for to-sprogede elever.

### Adventure

På Adventure arbejder vi med og i naturen. Undervisningen er inddelt i to primære dele.

* Outdoor sport:  
  Her skal vi øve os i MTB, orienteringsløb, kano/kajak og træklatring. Undervisningen i denne del fører frem mod deltagelse i et adventure-race, hvor eleverne i samarbejde skal gøre brug af de tillærte færdigheder.
* Bushcraft / friluftsliv:  
  Her skal vi lære at klare os i den vilde natur. Vi lærer at bygge shelter, tænde ild, fiske, lave mad over bål og at fremstille redskaber og udstyr, som vi har brug for i vildmarken. Undervisningen i denne del fører frem mod en afsluttende overlevelsestur, hvor de opøvede færdigheder sættes på prøve.

### Craft

Her arbejdes med håndværk og design indenfor en række forskellige områder og materialer.

Vi arbejder både med stof, glas, keramik, metal og træ, og lærer at sy, svejse, dreje og andre håndværksmæssige teknikker.

### Fodbold

Linjen tilbyder intensiv fodboldtræning med fokus på forbedring af teknik, fysik og sammenspil. Linjen deltager i en turnering for sønderjyske efterskole med fodboldlinjer. Fodboldlinjens undervisning indeholder:

* Teknisk: Hovedstød, pasninger, afslutninger, 1. gangs berøring, indlæg, 1 til 1 situationer, driblinger/finter.
* Taktisk: Spilleren-bold-medspiller-modspiller-holdspil, holdtaktik: Forsvarsspil, erobringsspil, opbygningsspil, afslutningsspil, omstillingsspil
* Fysisk: Vægt og hurtighedstræning
* Mentalt: Selvtillid, præsterer under pres, parathed/fokusering, målsætning og motivation
* Fairplay: Fokus på fairplaybegrebet både på og uden for banen. Målet er, at skabe gode tabere og vindere
* Træningsmetoder: Stationstræning, gruppetræning, pladsspecifik træning og hold træning.

### Musik

På musiklinjen skal vi både spille, synge og lære om musik.

Teoretisk skal vi arbejde med hvordan musikken er opbygget og hvordan det kan bruges i praksis. Fokus vil være på nodelære, intervaller, skalaer, akkordopbygning og kvintcirklen.

Praktisk skal vi både arbejde på at dygtiggøre os på vores instrumenter og på at spille og synge sammen i et band.

Der arbejdes hen mod optræden ved skolens 2 årlige koncerter.

## Valgfag

### Animation

Kombiner teknik, computere, kode og så får du valgfaget Animation. Vi skal lege med teknik for at kunne udføre noget eller designe noget. Vi kommer til at lege med kameraer og forskellige fysiske materialer og kombinerer det med den digitale verden i forskellige programmer, der kan få vores optagelser til at bevæge sig.

Skolen har adgang til alle Adobe programmer: Illustrator, Indesign, Premiere, After Effects, Photoshop... Derudover arbejder vi i forskellige 3D programmer.

Fagets indhold:

* Kodning af forskellig art.
* Arbejde med grafik i Adobes programmer.
* Lære at animere.

### Badminton

Badminton er både for dig, der er helt nybegynder og bare gerne vil prøve at spille badminton, og for dig, der har spillet før. Det er en sport, som er nem at komme i gang med, men som kræver masser af træning og god fysik at blive rigtig god til.

Ved hjælp af forskellige småspil og træningsøvelser skal vi både lære at holde rigtigt på ketsjeren, bevæge os rigtigt på banen og så skal de forskellige grundslag indøves og forbedres. Der vil også være fokus på det taktiske spil i kampene.

Endelig vil der være masser af kamp-træning, både i single og double.

Fagets indhold:

* Opvarmningsøvelser med og uden ketsjer
* Slagtekniske træningsøvelser
* Kamptræning

### Band

Spiller du på et instrument og har du lyst at spille sammen med andre, så prøv band & kor. Du kan spille på dit eget, medbragte instrument eller på et af skolens instrumenter. Vi skal i forløbet prøve kræfter med forskellige stilarter som rock, pop, funk, blues, bossanova og reggae.

En del af bandundervisningen er også at få lov til at spille til forskellige arrangementer.

Valgfagene kor og band arbejder ved nogle lejligheder sammen om fælles arrangementer for både kor og band.

Band er for den lidt mere øvede, så det er en god ide at kunne spille et instrument eller synge.

Fagets indhold:

* Spille sammen med andre.
* Prøve kræfter med forskellige musikalske genrer – hovedsageligt rytmiske.
* Du bliver undervist i, hvordan de enkelte numre kan spilles på dit niveau.
* Medvirken ved efterårskoncert, forårskoncert og andre af skolens arrangementer.

### E-sport

På E-Sport træner vi computerspillet Counter Strike 2. Holdet deltager i landsdækkende efterskoleturneringer organiseret under E-sports ligaen, samt i mindre lokalt afviklede træningskampe. I undervisningen arbejdes der med:

* Teknisk træning: Opøvelse af den enkelte spillers aim (præcision)
* Taktisk træning: Hold taktisk træning med analyse af demoer (tidligere spil), kommunikation som hold, teamroller, brug af utilities m.v.
* Mental træning: Håndtere modgang, træffe beslutninger under pres
* Fairplay: Opførsel i den online spilverden.

### E-sport Ekstra

På "E-sport Ekstra" skal vi lave alt andet end CS:GO.

Vi skal udforske andre spil inden for genren kompetitative spil, afhængig af, hvad du synes kunne være spændende. Det kunne fx være DOTA, Starcraft, LOL, fortnite. Her kan vi sikkert lære af hinanden og afprøve, hvad de forskellige spilsetup kan i forhold til hinanden.

Vi skal også afprøve andre genre indenfor spilverdenen fx. RTS (Real-time strategy), FPS (First-person shooter), RPG (Role Playing Game) m.fl.

Fagets indhold:

* Prøve nye spilformer.
* Lære af hinanden
* Hygge os med forskellige spil

### Fodbold – piger

Fodboldtræning med fokus på forbedring af teknik, fysik og sammenspil. Fodboldlinjens undervisning indeholder:

* Teknisk: Hovedstød, pasninger, afslutninger, 1. gangs berøring, indlæg, 1 til 1 situationer, driblinger/finter.
* Taktisk: Spilleren-bold-medspiller-modspiller-holdspil, holdtaktik: Forsvarsspil, erobringsspil, opbygningsspil, afslutningsspil, omstillingsspil
* Fysisk: Vægt og hurtighedstræning
* Mentalt: Selvtillid, præsterer under pres, parathed/fokusering, målsætning og motivation
* Fairplay: Fokus på fairplaybegrebet både på og uden for banen. Målet er, at skabe gode tabere og vindere
* Træningsmetoder: Stationstræning, gruppetræning, pladsspecifik træning og hold træning.

### Fodbold – teknisk træning

For dig der bare ikke kan få fodbold nok.

I timerne vil vi arbejde med pasninger, 1. berøring, vendinger, driblinger, 1 vs.1, afslutninger, indlæg, standardsituationer og evt. Målmandstræning (hvis der er en målmand).

En stor del af undervisningen vil være stationstræning, og knap så meget spil på to mål.

Fagets indhold:

* Meget fokus på at hver spiller har en bold.
* Fokus på at udvikle sig teknisk som spiller.
* Stationstræning.
* Spil i små grupper, tilpasset efter niveau.

### Gymnasiematematik

Gymnasiematematik er for dig, der synes matematik er spændende, og gerne vil udfordres på dit matematiske niveau. Vi skal arbejde videre med nogle af de discipliner, som vi allerede kender fra folkeskolens matematik, men bygge niveauer ovenpå. Desuden vil vi også blive introduceret til nye begreber og matematiske discipliner.

Formålet er blive fascineret og inspireret af matematikken. Vi vil hellere nørde og fortabe os i detaljer, end nå omkring et fast pensum. Faget er prøve- og lektiefrit.

Fagets indhold:

* Avancerede funktioner
* Trigonometri
* Bevisteknik
* Differentialregning og integration
* Rumgeometri
* Vektorer
* Sandsynlighedsregning

### Kor

Kor er for dig, der synes det er fedt at synge i større arrangementsopsætninger. Her handler det om at få helheden til at lyde godt, så hver dreng og pige udfylder lige præcis deres plads og stemme, så koret kommer til at lyde som en helhed. I kor arbejdes med flerstemmige arrangementer i forskellige stilarter. Så har du lyst til enten at synge, så er dette valgfag lige for dig. Vi glæder os til at være sammen med dig.

Valgfagene kor og band arbejder ved nogle lejligheder sammen om fælles arrangementer for både kor og band.

Fagets indhold:

* At synge flerstemmige arrangementer af både klassisk og rytmisk karakter.
* Stemmetræning: Vi arbejder med din krop og din stemme, så du bliver en mere sikker sanger
* Medvirken ved efterårskoncert, forårskoncert og andre af skolens arrangementer.

### Kørekort til bil

For de elever der fylder 17 år før d. 1. juni er det muligt at tage kørekort til bil i løbet af opholdet på Løgumkloster Efterskole.

Vi har et samarbejde med Tønder Trafikskole, hvilket betyder at teoriundervisningen og afhentningen af køreskoleeleverne til køretimer foregår fra vores adresse, men leveres af erfarende kørelærere.

Teoritimerne er placeret om aftenen og køretimerne placeres ind i løbet af dagen.

### Lovsang

Faget er både et musisk fag, hvor vi skal spille og synge sammen. Men det er samtidig et kristendomsfag, hvor vi vil bruge energi på indholdet og temaer i musik og sange.

Faget har sigte mod lovsangsledelse, hvor vi skal arbejde med at arrangere sang-events. Dette vil blive bragt i spil i praksis, når vi tager rundt og besøger skoler og klubber, for at lave lovsangsevents sammen med dem.

### Lyd og sceneteknik

Lyd og sceneteknik er for dig der fx. gerne vil lære at stå ved en lydmixer og lave lyd til en koncert eller en indspilning. Vi skal lytte til forskellig musik og selv prøve at udforske måder at arbejde med indspilning og lydteknik. Det er også for dig der synes det kunne være spændende at lære noget om scenelys og storskærmsafvikling og det er for dig der gerne vil lære noget om at streame, med opsætning af studie, lys, lyd, greenscreen og lave et show fra bunden. Vi skal arbejde med opsætning af kameraudstyr og lære om hvordan vi sender billede og lyd fra virkeligheden og ind på youtube og twitch. Vi skal opsætte vores eget studie og evt. lege med green screen m.m. Derudover skal vi planlægge et program og afvikle det. Er du bare interesseret i teknik, så er det også faget for dig.

Lyd og sceneteknik vil blive en aktiv del af E-sportskampene.

Fagets indhold:

* Opstilling og afvikling af lyd- og sceneteknik ved koncerter og arrangementer samt studieindspilninger
* Kendskab til mikrofoner, lydmixer, effekter, indspilningssoftware mm.
* Sampling og redigering af elektronisk musik
* Viden og forståelse for equalisering af lyd - herunder viden om forskellige lydkilders profiler
* Opsætning af studie
* Lær om flerkamera produktion
* Planlæg et stream med manus, cues og forløb

### Løbehold

* Forberedelse til langdistance-løb (marathon og halvmarathon)

### Madkundskab / madlavning

Du skal vælge madkundskab hvis du elsker at lave mad og gerne vil blive klogere på madkultur, sundhed og bæredygtighed. Vi kommer til at lave rigtig meget mad fra mange forskellige dele af verden. Vi skal blandt andet gå i dybden med streetfood, bagning, vegetarretter og desserter.

Fagets indhold

* Vi kommer til at lave mad og lære at bruge mange forskellige metoder.
* Vi skal arbejde med bæredygtighed i madlavningen.
* Vi skal arbejde med sundhed i madlavning og lære hvad der skal til for at en ret er sund.
* Vi kommer til at dykke ned i mad fra mange forskellige kulturer.
* Prøveforberedende for 8. klasses elever

### MTB

* Mountainbike…

### Robot & 3D

Kombiner teknik, computere, kode, lego, 3D design, tegning og print og så får du valgfaget: Robot & 3D. Vi skal bygge fantastiske robotter, der kan bruge følere og sensorer for at navigere. Vi skal programmere robotter til forskellige formål, så de kan udføre et stykke arbejde. Vi skal lære hvordan man man printer i 3D og tegne dine egne små objekter.

Kom, leg og eksperimenter - Det sådan vi lærer bedst.

Fagets indhold:

* Byg med LEGO - på fede måder
* Lær grundlæggende programmering
* Udfordre fysikken med robotter.
* Kursus i brugen af 3D-printer.
* Arbejde med 3D-tegneprogrammer.
* Lave dine egne objekter

### Soloinstrument og sang

I dette fag får man individuel undervisning på det niveau man er på. En lektions minuttal deles med det antal elever, der er tilmeldt faget.

Der undervises i klaver, guitar, bas, og trommer og du vil komme rundt om nodekendskab, fingerstilling, klassisk spil, akkorder, teori om fx kvintcirklen m.m.

I solosang arbejder vi med kropsholdning, stemmeopvarmning, kendskab til forskellige sangregistre og synger sange, evt. flerstemmigt.

Merpris for undervisningen: 1000,- kr for et helt år.

Fagets indhold:

* Vi tager udgangspunkt i, hvor du er med det instrument du spiller på og finder passende øvelser.
* Hver gang er der afsat tid til at vise, hvad man har øvet sig på.
* Der gives instruktion til videre øvelse - enten ved øvelser eller små melodistykker.
* For at faget bliver godt for dig er det vigtigt at du øver dig til hver gang – Det er mellem timerne det rykker noget – øv dig min. 10 min hver dag.

### Sport og Fitness

Faget er for dig der gerne vil afprøve mange forskellige sportsgrene og spil. Du kan evt. at være med til at vælge, hvilke sportsgrene og spil der skal spilles. Mange af sportsgrenene falder i forskellige kategorier, som fx. netspil (Badminton, volley, squash, minitennis...), kaosspil (kinball, funbattle, ultimate, flag-football...), Atletik m.m.

Endvidere tilbyder faget at man får en god instruktion til individuel fitnesstræning. Vi skal blandt andet bruge nogle af timerne i skolens fitness lokale. Du bliver godt klædt på til din personlige træning.

Fagets indhold:

* Afprøvning og gennemgang af forskellige spil og sportsgrene
* Introduktion af fitness
* Lav dit eget træningsprogram
* Lær at bruge skolens fitnessmaskiner i fitnesslokalet

### Volleyball

Volleyball er en holdsport, hvor spillet først for alvor flyder, når alle spillere behersker grundslagene og kender deres opgaver i forhold til deres position på banen.

Der kan godt være en stejl indlæringskurve og især i begyndelsen vil faget derfor have stort fokus på at lære de forskellige grundslag: Fingerslag, baggerslag, smash og serv. Efterhånden som vi bliver bedre til dette, bliver fokus i højere grad taktisk og mere kampbetonet.

Faget er samtidig et hyggeligt fag, hvor mange af øvelserne er ”leg”, og alle kan være med, uanset om de har spillet før, og hvis man har flair for boldspil og yder en indsats kan man sagtens gå fra nybegynder til førsteholdsspiller på et enkelt år.

Fagets indhold:

* Opvarmningsøvelser med boldtilvænning og leg
* Tekniske grundslagsøvelser både stillestående og i bevægelse
* Taktisk kamptræning
* Deltagelse i efterskoleturneringer

### Værkstedsfag

Har du lyst til at udfordre dig kreativt i vores værksteder. Så er værkstedsfag noget for dig. Her kan du udfolde dig, særligt i træ og metal, lave dine egne ting: fx. borde, lysestager, grill, gokart, reoler, eller smede dit eget knivsblad ved brug af en esse, lære at bruge en drejebænk, eller arbejde med ældre møbler og omdanne det til nye møbler.

Værkstedsfag kan kombineres med vores Craftlinje, så du får max på designfagene.

Fagets indhold:

* Materialet er forskelligt, det er opgaven som bestemmer, hvad der skal bruges af materialer og tekniker.
* Vi arbejder med nogle enkle teknikker, som vil fremme arbejdssprossen
* Overfladebehandling, der arbejdes med forskellige muligheder, maling, lak eller olie.

## Temaundervisning

### Fællestimer

En time om ugen samles eleverne til fællestime. Timen er struktureret over 3 faste punkter:

* Gennemgang af kommende ugess program – information om eventuelle ændringer
* Orientering om aktuelle temaer eller problemstillinger i forhold til dagligdagen på skolen.
* Se Nyhederne – Eleverne skal forholde sig til det der sker omkring dem. De bliver gjort opmærksom på den aktuelle samfundsudvikling.
* Refleksion over aktuelle emner, som f.eks.: Politik, demokrati, vold, mobning, privatøkonomi, samfundsøkonomi, internationale konflikter og katastrofer m.v.

### Tematimer

To timer om ugen samles eleverne til tematimer. Tanken bag timerne er at oplyse og udfordre elevernes holdninger og tilgang til livet i mødet med andre menneskers historier, for at danne dem og give dem et fundament for egne holdninger. Timerne er oftest foredrags- og dialogtimer, hvor der inviteres gæster ude fra, fra eksempelvis politiske, religiøse og holdningsbaserede foreninger, fra forskellige statslige enheder, som politiet eller timerne kan tage udgangspunkt i etiske temaer, som f.eks. kristen tro, demokrati, vold, mobning, privatøkonomi, samfundsøkonomi, internationale konflikter og katastrofer m.v. Temaerne kan være af både almen-menneskelig art og af kristelig art.

### Familiegruppesamling

Cirka en gang i måneden samles familiegrupperne til fællesspisning og samtale. Tiden bruges til pædagogiske samtaler baseret på et oplæg fra pædagogisk råd.

### Seksualundervisning

Der er planlagt en dag med seksualundervisning. Dagen deles op i to moduler:

* Modul 1: oplæg om fysiologi, udvikling og prævention.
* Modul 2. der tilbydes forskellige workshops, som eleverne kan vælge sig ind på. Den røde tråd i de forskellige workshops er, at det omhandler følelser og holdninger. Piger og drenge er adskilt i dette modul.

Dagen rundes af med tid til spørgsmål. Drenge og piger hver for sig.

Derudover behandles temaet til tematimer i årets løb.

## Lektiecafé

2 gange ugentligt tilbydes lektiecafé. Dette er et tilbud til elever, der har brug for hjælp til afleveringer eller andet skolearbejde.

## Sportsstævner

Skolen deltager med alle elever i trekantstævnet med Efterskolen Solgården og Sædding Efterskole. Formålet er idræt, konkurrencer og hyggeligt samvær med elever og lærer fra vores søsterskoler.

## Uddannelses- og erhvervsvejledning

### Erhvervspraktik

???

### Brobygning

???

## Pædagogisk tilrettelagte aktiviteter

Generelt for de pædagogiske aktiviteter er, at vi forventer alle elever deltager og derigennem yder hver deres bidrag til fællesskabet. Følgende aktiviteter er en fast del af et dagsskema:

* Værelsestjek: Hver dag skal eleverne rydde op på deres værelser.
* Måltider: Vi lægger meget vægt på, at der er en god atmosfære til måltiderne. Derudover er det grundlæggende, at vi behandler den mad, vi spiser, med respekt. Eleverne har faste pladser i 3 uger af gangen. Derefter skifter de plads for at få måltidsfællesskab med nye mennesker.
* Andagt: Vi begynder og slutter dagen med andagt. Andagten består af sang og den vagthavende lærer fortæller noget fra bibelen eller formidler på anden vis det kristne budskab for eleverne. Hen på skoleåret bliver andagterne også holdt af elever.
* Lektielæsning: Det faglige arbejde prioriteres, derfor forventer vi, at eleverne laver lektier. Hver dag er der afsat stilletid til at arbejde med lektier, enten alene eller sammen med kammeraterne.
* Lektiecafé: Under lektielæsningen bliver der arrangeret en lektiecafé, hvor elever kan få specifik lektiehjælp.
* Sengetid/godnatrunde: Der er fælles sengetid kl. 22.45. Eleverne skal være på deres værelser fra kl. 22.00. De to vagtlærere går en runde på alle værelser for at sige godnat og sikre, at alt er, som det skal være.

Andre elementer i de pædagogisk tilrettelagte aktiviteter:

* Evalueringssamtaler med eleverne: Familielærerne gennemfører to årlige statussamtaler med eleverne. Evalueringen har til formål at give eleverne mulighed for at komme med deres kommentarer til deres skolehverdag, undervisning, fællesskab osv.
* Familiegrupper: Alle elever er med i en familiegruppe, der består af maksimalt 8 elever. Hver gruppe har en familielærer, som har et særligt ansvar for at sikre trivsel og udvikling for gruppens elever og holde kontakt til elevernes forældre. Familiegruppen mødes jævnligt til fælles spisning eller små samlinger.
* Gangmøder: De familiegrupper, der bor i samme boafdeling, mødes med jævne mellemrum til en fælles snak med fokus på trivsel. Formålet er at lave fælles samværds-regler og derigennem øge tryghed og fællesskabs følelsen mellem eleverne.
* Musical: Alle elever deltager i en stor musicalopsætning. Eleverne udarbejder kulisser, kostumer, Pr-materiale og bygger scener, ligesom de står for musik og skuespilpræstationerne. Aktiviteten stiller store krav til samarbejde, planlægning, udholdenhed og præcision. Musicalen opføres ved to skoleforestillinger og tre offentlige forestillinger. I alt kommer der 2000-2500 publikummer.
* Projektuge: Eleverne i 9. klasse skal over 6 da
* ge udarbejde og fremlægge et relevant projekt. Eleverne i 10. klasse skal, sideløbende med brobygningsforløbet, udarbejde en individuel opgave, som beskriver deres uddannelsesforløb. Opgaven indeholder også en fordybelsesdel over et konkret emne, der er relevant i forhold til uddannelsesvalget.
* Fester: I løbet af året afholdes der nogle interne fester på skolen, som klasserne på skift arrangerer for hele elevholdet.
* Kristelige aktiviteter: I løbet af hver weekend tilstræbes det, at der er et kristeligt arrangement på programmet, enten gudstjeneste i en lokal kirke, missionshusmøde eller et internt arrangement med kristent indhold. Der vil også ca. en gang pr. måned blive arrangeret lovsangsaften. Når eleverne har lært hinanden godt at kende (ca. 1½ måned inde i skoleåret), tilbydes eleverne at blive en del af en bibelstudiegruppe, som mødes ugentligt. I foråret arrangeres der en klosterweekend på et lejrsted. Her er det målet, at eleverne vil opleve stilhed og eftertanke, og at have tid til bøn og bibellæsning.

## Studieture

### Stortur

Storturen er en tur for hele elevholdet, og afvikles i september måned. Destinationen for årets tur er Milano og omegn.

Formålet med turen er flerdelt:

* Give eleverne indsigt i andre kulturelle, geografiske og historiske forhold.
* Give eleverne mulighed for at prøve egne kundskaber af ved at bo i små grupper, hvor de selv skal sørge for kost m.m.
* Styrke fællesskabet mellem eleverne indbyrdes samt mellem lærere og elever.

### Missionstur

Turen går til Tanzania, hvor der i samarbejde med lokale missionærer arrangeres et program, som giver eleverne indblik i international mission og kristnes forhold i Tanzania samt forståelse for Tanzanias natur og kultur.

Turen udbydes i relation til faget Fokus Kristendom.

### Skitur

Skituren går til Østrig. Her skal der løbes på ski eller snowboard, og hver dag vil der være undervisning i niveaudelte grupper med henblik på at løfte elevernes ski-niveau.

### Kulturrejse

Turen går til Bratislava og Wien, hvor der især er fokus på kulturelle og arkitektoniske .

### Afslutningstur

Afslutningsturen er en fællestur for hele holdet, der primært har til formål at styrke fællesskabet.

Turen går i år til Haderslev Næs, hvor vi skal etablere lejr på en campingplads.

## Eksamen / Afgangsprøver

I eksamensperioden fra sidste skoledag og frem til de mundtlige eksameners afslutning, afløses det almindelige ugeskema af et særligt tilrettelagt skema, der skal give eleverne de bedst mulige vilkår for at forberede sig til deres afgangsprøver.

Undervisningsplan på læsedage:

* 08:00 Fællessamling i klassen
* 09:00 Individuel forberedelsestid
* 12:00 Middag
* 12:30 Fællessamling i klassen
* 13:00 Individuel forberedelsestid
* 16:00 Fri

Fællessamlingerne i klassen kan indeholde eksamensforberedende undervisning på klassebasis. Derudover skal eleverne arbejde med at tilrettelægge en arbejdsplan for dagens læsning. Denne plan udarbejdes efter en forberedt skabelon og godkendes af læreren, før man må gå i gang med sin individuelle læsning.

Den individuelle forberedelsestid kan bruges alene eller i eksamensgrupper. Her har eleverne mulighed for at trække sig tilbage til deres værelser for at forberede sig der. Der vil i hele forberedelsestiden være en lærer til stede på gangene, så man har mulighed for at opsøge hjælp, men derudover er det en vigtig del af arbejdet med eksamen, at øve sig i at strukturere og udnytte sin egen tid optimalt.

# Weekender

I weekenderne er vagthavende lærer ansvarlig for weekendens program. Weekendprogrammet bekendtgøres for eleverne senest onsdag. Senest torsdag middag skal eleverne have skrevet på weekendlisten, om de bliver på skolen eller tager hjem.

# Forlængede weekender og ferier

I løbet af skoleåret har vi planlagt et antal forlængede weekends. Det betyder, at eleverne har mulighed for at være hjemme fra fredag eftermiddag til mandag aften. I de uger, hvor der ligger en forlænget weekend, tilrettelægges undervisning den efterfølgende lørdag.

Undervisningen kan disse lørdage bestå af traditionel klasseundervisning, besøg af foredragsholder, fagdage, terminsprøver, idræt, faglig relevant film eller en ekskursion. Programmet vil fremgå af aktivitetsplanen eller weekendprogrammet.

Hensigten med forlængede weekends er at give eleverne mulighed for at kunne komme til læge/tandlæge, søge læreplads og lignende, der kun lader sig gøre på hverdage, samt at tilgodese de elever, som bor langt væk fra skolen.

Forlængede weekends og ferier er noteret på aktivitetsplanen.

Skolen er lukket i efterårsferie, juleferie og vinterferie.

# Den pædagogiske virksomhed i forbindelse med kostskoleformen

Eleverne er ansvarlige for deres eget værelse, ligesom de indgår i forskellige arbejdsgrupper i turnus og udfører forskellige praktiske opgaver på skolen:

* Områderengøring: Efter instruktion udfører eleverne almindelige daglige rengøringsopgaver i skolens fællesrum.
* Køkkenarbejde: Alle elever bliver i en kort periode ansvarlig for et arbejde i forbindelse med køkkenet. I hverdagene har elever opgaver i forbindelse med opvask, vognkører (afrydder), oprydning i spisesal. I løbet af skoleåret vil alle elever blive udvalgt til ca. 10 timers køkkenhjælp, som er placeret i undervisningstiden. I weekender vil arbejdsopgaver i køkkenet blive fordelt mellem de elever, som er på skolen i weekenden.
* Ad hoc-opgaver: I forbindelse med forskellige arrangementer på skolen medvirker eleverne med opstilling af stole i hallen, afvikling af møderne og betjening af lydudstyr m.v.
* Tilrettelæggelse af weekendaktiviteter.

Det tilstræbes, at eleverne bor sammen to og to og på enkelte værelser tre og tre. Formålet med en fælles indkvartering er at give eleverne mulighed for at opøve deres færdigheder i tolerance og samarbejde. Derfor vil det kun være i særlige situationer, at der tilbydes enkeltværelser.

# Læringsmiljø

På Løgumkloster Efterskole tilstræber vi at have et åbent og tillidsfuldt læringsmiljø. Ingen er forpligtet ud over sine evner, men alle er forpligtet på at bruge de evner, som vi tror, Gud har givet os.

Undervisningen bliver tilrettelagt ud fra de ministerielle regler og ud fra den enkelte elevs faglige niveau og udvikling. Det påhviler læreren løbende at vurdere, hvorvidt der er sat relevante mål for den enkelte elev, og om der eventuelt skal iværksættes hjælpeforanstaltninger i form af støtteundervisning eller lektiehjælp.

# Bilag 1 – Vedtægter

**Vedtægter for Løgumkloster Efterskole**

**§ 1. Hjemsted og formål**

*Stk. 1.* Løgumkloster Efterskole er en uafhængig og selvejende undervisningsinstitution.

*Stk. 2.* Institutionen er oprettet den 17. november 1951 og har adresse Tønder Landevej 6, 6240

Løgumkloster

*Stk. 3.* Institutionens formål er at drive en efterskole inden for rammerne af de gældende regler om

frie kostskoler.

*Stk. 4.* Skolens formål er - foruden de i lovgivningen angivne mål - gennem sin

kristendomsforkyndelse, der bygger på Bibelen og den lutherske bekendelse, at hjælpe eleverne til

at leve som aktive, bekendende kristne.

**§ 2. Skolens drift**

*Stk. 1.* Skolens drift finansieres ved offentlige tilskud, elevbetaling, samt kan modtage økonomiske

bidrag fra Luthersk Mission afdelinger og eventuelt bidrag fra andre.

*Stk. 2.* Skolens midler må alene komme skolens skole- og undervisningsvirksomhed til gode.

*Stk. 3.* Overskud ved skolens drift tilfalder skolen og skal anvendes til skolens skole- og

undervisningsformål.

*Stk. 4.* Anbringelse af likvide midler kan ikke ske på konti m.v., som andre end skolen disponerer

over.

**§ 3. Bestyrelsens sammensætning**

*Stk. 1.* Bestyrelsen består af 11 medlemmer, som er valgt/udpeget på følgende måde:

9 bestyrelsesmedlemmer vælges af de 7 selvstændige afdelinger under Luthersk Missionsforening

på den årlige generalforsamling samt 2 bestyrelsesmedlemmer fra LMBU (Luthersk Missions børn

og unge) i overensstemmelse med foreningens love.

Fordelingen af bestyrelsesmedlemmer er som følger: Sønderjyllands og Vestjyllands afdelinger

vælger hver 2 medlemmer. De øvrige 5 afdelinger (Østjylland, Lolland-Falster, København,

Nordsjælland og Bornholm) vælger hver et medlem.

Bestyrelsen bør så vidt muligt have en afbalanceret sammensætning af kvinder og mænd.

*Stk. 2.* Bestyrelsens medlemmer vælges for 3 år ad gangen. Genvalg kan ske.

*Stk. 3.* Hvis et medlem ikke længere opfylder betingelserne for at være medlem, jf. lovens § 7, stk.

2 og 3, skal medlemmet øjeblikkeligt udtræde af bestyrelsen. Der skal da hurtigst muligt

udpeges/vælges et nyt medlem for den resterende del af valgperioden, jf. stk. 1 og § 4.

*Stk. 4.* Medarbejdere og elever ved skolen kan ikke være medlemmer af bestyrelsen eller deltage i

valg af medlemmer. Skolens ledelse og medarbejdere kan deltage i bestyrelsesmøder i henhold til

bestyrelsens forretningsorden.

*Stk. 5.* Bestyrelsesmedlemmer skal være myndige og have fast bopæl i Danmark eller tilhøre det

danske mindretal i Sydslesvig.

*Stk. 6.* Bestyrelsen vælger sin formand og næstformand af sin midte.

*Stk. 7.* Bestyrelsen nedsætter et forretningsudvalg, som består af mindst tre medlemmer:

formanden, næstformand og et eller flere bestyrelsesmedlemmer.

**§ 4. Bestyrelsens opgaver og ansvar**

*Stk. 1.* Bestyrelsen har den overordnede ledelse af skolen og er herunder ansvarlig for dens

økonomi. Bestyrelsen skal forvalte skolens midler, så de bliver til størst mulig gavn for skolen og

sørge for, at der tages skyldige økonomiske hensyn. Bestyrelsen er ansvarlig over for

undervisningsministeren for, at betingelser og vilkår for ydelse af tilskud overholdes.

*Stk. 2.* Bestyrelsen ansætter og afskediger forstanderen, viceforstander og lærerne. Ansættelse og

afskedigelse af lærerne sker efter indstilling fra forstanderen.

*Stk. 3.* Bestyrelsen træffer beslutning om køb, salg og pantsætning af fast ejendom, udnævner

revisor, fastsætter elevbetalingen, godkender en årsplan og en indholdsplan for det enkelte kursus,

og godkender en plan for skolens evaluering af dens virksomhed i forhold til skolens

værdigrundlag.

*Stk. 4.* Bestyrelsen er ansvarlig for skolens vedtægt.

*Stk. 5.* Bestyrelsen er ansvarlig for udarbejdelse af korrekt årsrapport i overensstemmelse med de

gældende regler, og for at årsrapporten indsendes til ministeriet inden for den fastsatte frist, og at

alle bestyrelsesmedlemmer har underskrevet årsrapporten.

*Stk. 6.* Bestyrelsen underretter Undervisningsministeriet om institutionens nedlæggelse.

**§ 5. Bestyrelsens arbejde m.v.**

*Stk. 1.* Bestyrelsen er beslutningsdygtig, når formand eller næstformand og mindst halvdelen af

medlemmerne er til stede. Beslutninger træffes ved almindelig stemmeflerhed. Ved stemmelighed

er formandens stemme afgørende.

Ved beslutninger om køb, salg og pantsætning af fast ejendom kræves, at mindst 2/3 (8

stemmeberettigede medlemmer) af samtlige stemmeberettigede bestyrelsesmedlemmer stemmer

for.

*Stk. 2*. Forretningsudvalget varetager de løbende forretninger mellem bestyrelsesmøderne under

ansvar overfor skolens bestyrelse.

*Stk. 3.* For bestyrelsen gælder bestemmelserne i forvaltningslovens kapitel 2 om inhabilitet. Et

bestyrelsesmedlem er inhabilt i sager, hvori vedkommende eller dennes nærmeste har økonomisk

eller særlig personlig interesse. I tilfælde af konstateret inhabilitet skal det fremgå af protokollen, at

vedkommende har trukket sig fra forhandlinger og afstemninger.

*Stk. 4.* En mødedeltager har tavshedspligt i sager, hvori væsentlige hensyn til personers eller

skolens interesser gør det nødvendigt at hemmeligholde oplysninger om personlige eller interne,

herunder økonomiske forhold. I øvrigt gælder bestemmelserne i forvaltningslovens kap. 8 om

tavshedspligt m.v.

*Stk. 5.* Bestyrelsesmedlemmer hæfter ikke personligt for skolens gæld og kan ikke modtage

honorar af skolens midler.

*Stk. 6.* Bestyrelsen fastsætter selv sin forretningsorden.

**§ 6. Skolens daglige ledelse**

*Stk. 1.* Den daglige ledelse af skolen varetages af forstanderen, som tillige har det pædagogiske

ansvar.

*Stk. 2.* Forstanderen ansætter og afskediger medarbejderne bortset fra lærerne og foretager

indstilling til bestyrelsen om ansættelse og afskedigelse af lærerne.

*Stk. 3.* Forstanderen er omfattet af bestemmelserne i forvaltningslovens kap. 2 om inhabilitet og i

kap. 8 om tavshedspligt m.v.

**§ 7. Regnskab og revision**

*Stk. 1.* Årsrapporten opstilles og revideres i overensstemmelse med gældende regler om regnskab

for og revision af efterskoler og frie fagskoler.

*Stk. 2.* Alle bestyrelsens medlemmer skal underskrive den reviderede årsrapport ved bestyrelsens

ordinære møde i foråret. Medlemmerne skal samtidig afgive en erklæring på tro og love om, at de

opfylder betingelserne for medlemskab af bestyrelsen, jf. lovens § 7.

*Stk. 3.* Regnskabsåret er kalenderåret.

**§ 8. Tegningsret**

*Stk. 1.* Skolen tegnes af bestyrelsens formand i forening med næstformand og mindst 1 medlem af

bestyrelsen. Tegningsretten kan ikke delegeres.

**§ 9. Vedtægt og vedtægtsændringer**

*Stk. 1.* Ved skolens sammenlægning eller spaltning og ved etablering eller ophør af kombination

med anden skoleform samt ved ændring af skoleform skal en ny vedtægt godkendes af

Undervisningsministeriet. Ministeriets godkendelse omfatter alene vedtægtsbestemmelser om

skolens formål, styrelse og økonomiske forhold, herunder om fremgangsmåden ved skolens

nedlæggelse.

*Stk. 2.* Bestyrelsen er ansvarlig for, at skolens vedtægt er i overensstemmelse med loven.

*Stk. 3.* Ændring af vedtægten skal vedtages på to af hinanden følgende bestyrelsesmøder med

mindst 14 dages mellemrum.

**§ 10. Nedlæggelse**

*Stk. 1.* Beslutning om institutionens nedlæggelse træffes af bestyrelsen på et bestyrelsesmøde,

hvor mindst 2/3 (8 bestyrelsesmedlemmer) af alle medlemmer stemmer for. Opnås sådant flertal

ikke, kan beslutning om nedlæggelse træffes efter mindst 14 dage ved et nyt bestyrelsesmøde

med almindeligt flertal af de mødte medlemmer.

*Stk. 2.* Ophører institutionen med at drive skolevirksomhed i overensstemmelse med

formålsbestemmelsen, skal den nedlægges.

*Stk. 3.* Nedlægges institutionen, skal den siddende bestyrelse fungere, indtil den økonomiske

opgørelse af aktiver og passiver er gennemført eller overgået til behandling i skifteretten eller ved

likvidation.

*Stk. 4.* Bestyrelsen har ansvaret for bevarelse af institutionens aktiver og for, at den økonomiske

opgørelse foretages efter gældende bestemmelser, og for at nettoformuen anvendes i

overensstemmelse med stk. 5.

*Stk. 5.* Overskydende midler anvendes med Undervisningsministeriets godkendelse til skoleformål,

der støttes i henhold til gældende regler om efterskoler og frie fagskoler.

Vedtægterne er vedtaget i overensstemmelse med reglerne for vedtægtsændringer i de tidligere

vedtægter. - Løgumkloster 6. april 2019.

# Bilag 2 – Formål og værdigrundlag

**FORMÅL**

Institutionens formål er at drive efterskole inden for rammerne af de gældende regler for frie kostskoler. Skolens formål er – foruden de i lovgivningens angivne mål – gennem sin kristendomsforkyndelse, der bygger på Bibelen og den lutherske bekendelse, at hjælpe eleverne til at leve som aktive, bekendende kristne.

**VÆRDIGRUNDLAG**

Mennesket er skabt af Gud, enestående og med selvstændig værdi, og udvikles i relationen til Gud, sig selv, næsten og naturen.

Troen på Jesus genskaber et sandt forhold mellem Gud og mennesket.

Mennesket er ansvarligt i forhold til sig selv, næsten og naturen.

Undervisning, dannelse og tilgivelse er nødvendig, for at mennesket i størst mulig grad kan virkeliggøre det, det er skabt til.

Mennesket er værdifuldt, ikke i kraft af det, det kan, men i kraft at det, det er, og har et grundlæggende behov for at blive elsket og at elske.

Mennesket har stor værdi, derfor ønsker vi et gensidigt forpligtende fællesskab, der er rummeligt med respekt for og forståelse for forskelligheder.

Undervisning og dannelse skal fremme selvstændighed og ansvarlighed for sig selv og sine relationer og give kendskab til forståelse for historie og kultur. Derudover skal eleverne oplæres til aktiv deltagelse i og medansvar for et demokratisk samfund

Mennesket er skabt til med ansvar og kreativitet at forvalte og værne om kultur og natur lokalt, nationalt og globalt.

*Vedtaget på bestyrelsesmøde d. 13. marts 2010*

# Bilag 3 – Ugeskema

# Bilag 4 – Årskalender